CFR Cluj a învins pe final FC Hermannstadt, scor 1-0, revenind provizoriu pe locul secund al clasamentului SuperLigii, după primele partide ale ultimei runde a sezonului regular.
CFR Cluj – FC Hermannstadt 1-0, în SuperLigă – Meci special pentru Mario Camora
Meciul din Gruia a început cu un moment emoționant dedicat lui Mario Camora.
Căpitanul celor de la CFR Cluj a jucat meciul cu numărul 500 pentru ardeleni, fiind jucătorul care a bifat cele mai multe apariții în tricoul alb-vișiniu.
Pe teren, formația lui Adrian Mutu a trăit periculos, mai ales în repriza secundă.
Hermannstadt a trecut în câteva rânduri pe lângă deschiderea scorului prin Balaure, Neguț sau Opruț, care nu au nimerit ținta.
Singurul gol a fost înscris de Philip Otele în minutul al treilea al prelungirilor, cu un șut din unghi după un corner executat scurt de Deac.
CFR Cluj acumulează 53 de puncte, cu unul mai mult decât Rapid, care va juca sâmbătă în fața liderului FCSB.
Etapa cu numărul 30 a SuperLigii
CFR Cluj – FC Hermannstadt 1-0
Dinamo – UTA 1-0
Petrolul – Sepsi 1-2
FC Voluntari – Universitatea Cluj 0-0
FC Botoșani – Farul 0-0
Oțelul Galați – Poli Iași / sâmbătă 18:00
Rapid – FCSB / sâmbătă 20:00
U Craiova 1948 – Univeristatea Craiova / duminică 20:45
Clasamentul SuperLigii
1. FCSB 64 puncte
2. CFR Cluj 53
3. Rapid București 51
4. Universitatea Craiova 45
5. Sepsi Sf. Gheorghe 43
6. Farul Constanța 43
7. Universitatea Cluj 42
8. FC Hermannstadt 40
9. UTA Arad 40
10. Petrolul Ploiești 35
11. Oțelul Galați 33
12. Poli Iași 32
13. U Craiova 1948 31
14. Dinamo București 29
15. FC Voluntari 28
16. FC Botoșani 20.